Ernest Gaewu

**Ernest Yao Gaewu** (ba naŋ dɔge 18 Fɛboɔre 1969) e la Ghana Lɔɔyɛ ane Gyɛɛgye naŋ be toma poɔ a Ghana Supreme Court eŋɛ.

## Nyɔvore Piiluu ane Ganzanne
Ba dɔge la Gaewu Ho poɔ, kyɛ ka o baa Abotia naŋ be Ho West District a Volta Irigyiŋ poɔ. O gaa la Awudome Senior High School nyɛ o O Lɛvɛl ganzanne ane Mawuli School nyɛ o A Lɛvɛl ganzanne. A yi be de niŋe gaa a University of Ghana 1995 poɔ te zanne lɔɔ. O naŋ wa bare o lɔɔ degeree, o de gaa la a Ghana School of Law ka ba da boɔle o a bar eŋɛ 2000 poɔ.

## Dompole
O naŋ wa baare o lɔɔ ganzanne yɛlɛ, Gaewu toŋ la Mawulorm Chambers naŋ be a Volta Irigyiŋ Justice Jones Dotse wederoŋ eŋɛ. 2009 poɔ, o da leɛ la a chamber zuzeɛ. A yi 2012 te tɔ 2015, o da e la a gansɛgerɛ potuuro ane a Volta Bar gansɛgerɛ, a laŋ ne mɛmba ko a National Council of the Ghana Bar Association. O meŋ da la e la a Bar are-terɛ a Volta Prison Council poɔ a toŋ vuori ayi. Gaewu toŋ la bɔɔdere yaga ane kɔmateere, naŋ poɔ a Disciplinary Committee of Volta GFA, a Ho Teaching Hospital Board, a Ho Polytechnic Entity Committee, ane a Entity Committee of the University of Health and Allied Sciences. O meŋ da la e la gɔmenante neŋkaa-iraa ko a Ho Municipal Assembly a yi 2002 te tɔ 2004. O naŋ toŋ sommeŋɛ lɔɔ zanne yɛlɛ yuomo pie a baare, ba da kaa-iri la Gaewu ka o e justice ko a Hai Kɔɔte.

Sɛre o naŋ na e o lɔɔ zanne yɛlɛ, Gaewu da e la managyiŋ daarɛɛta tontona ko Kwagame Ghana Ltd, naŋ e die yɛroŋ, a yi 1987 te tɔ 1995.

### Politikal Dompole
O naŋ da be sommeŋɛ lɔɔ zanne poɔ, kyɛ o da e la pɔletese ŋmeɛrɛ meŋ a yi 2009 te tɔ 2016, a tona gbandige dakogo zu soba toma  ane begemaale bie ko a Wɔɔ paati a Ho West ane Ho Central Gbandigiri poɔ. O sigi la a kogo zu 16 Sentɔmbare 2020 eŋɛ, ana bebiri na ne o zu ka ba da la kaa-iri o ka o e a Hai Kɔɔte Gyɛɛgye. 

## Supreme Court Kaa-iruu

### Iruu
Yidaandɔɔ Nana Akufo-Addo da iri la Gaewu (a laŋ ne George Kingsley Koomson, Barbara Frances Ackah-Yensu ane Samuel Kwame Adibu Asiedu) ko a Supreme Court bɛŋkye 4 Gyoonoɔre 2022 eŋɛ a kyaare ne a Judicial Council yelteɛbo ane a Council of State yelpeɛroo eŋɛ. A yidaandɔɔ da yelee la o yelyaga poɔ ko begemaale die ka; "o taa la sage diibu ka neɛzaa senne la, a taa a bammo faŋa na baŋ toŋ justice toma ka a senne a kɔɔte kpoŋ poɔ". 25 Gyoonoɔre 2022 eŋɛ, a begemaale die speaker da moɔle la a iribu begemaale die poɔ kyɛ de ba eŋ a kaa-iruu kɔmatee nuuri poɔ ka ba na tu a mamerɛ.  

### Nyoore Nyɛ
A nyoore nyɛ kɔmatee da nyoore la Gaewu 19 ɔɔtoore 2022 eŋɛ. Ane a lɛ zaa, a begemaalba da ŋmɛ la nɔkpeɛne ka Justice Gaewu naŋ daŋ de o meŋɛ eŋ pɔletese vɛŋɛɛ la ka o ba senne ka o baŋ toŋ a Supreme Court bɛŋkye eŋɛ. Ka a bayageroŋ wuli ba yelwonni kyaare a kaa-iruu a tere ba teɛroŋ ka ba naŋ zɛge la justice yobo naŋ manne a senne ka ba do kyɛ bare o, a nyoore nyɛ tuubo eŋɛ, o kaa-iruu da eɛ 24 Maakye 2023 eŋɛ saŋa na a begemaale die naŋ da wa e õõ bee aayi nuneɛ ane noɔreyeni sagebo duoro. Gaewu nyɛ la 138 "õõ" nuuri ane 134 "aayi" nuuri a sagebo yeltuuri wagere. 

### So-emmo
Yidaandɔɔ Nana Akufo Addo da so la Gaewu eŋ ɔfere poɔ ka o e justice of the Supreme Court of Ghana a laŋ ne George Kingsley Koomson 5 kyɛpire 2023 eŋɛ. Ona la gyɛɛgye fɔrɔ ba naŋ tori kaa-iri yi Hai Kɔɔte eŋ a Supreme Court poɔ a yi J. N. K. Taylor 1980 saŋa waana ŋa.

## Meŋɛ Nyɔvore
Gaewu e la kiristabie a be kultaa die ane biiri bata.

## Kaa kyɛ meŋ nyɛ

* List of judges of the Supreme Court of Ghana
* Supreme Court of Ghana

## Sommo Yizie